
RĪGAS VALSTSPILSĒTAS PAŠVALDĪBA

Rātslaukums 1, Rīga, LV-1050, tālrunis 67012222, e-pasts: riga@riga.lv

RĪKOJUMS

Rīgā

	29.07.2026.
	
	Nr. RD-26-291-ir


	Par satiksmi pasākuma laikā


Saskaņā ar Ceļu satiksmes likuma 4. panta pirmo daļu, Ministru kabineta 02.06.2015. noteikumu Nr. 279 “Ceļu satiksmes noteikumi” 98. punktu, Ministru kabineta 19.01.2016. noteikumu Nr. 42 “Kārtība, kādā aizliedzama vai ierobežojama satiksme” 
2.6. un 3.2. apakšpunktu, Rīgas domes 30.08.2023. saistošo noteikumu Nr. RD-23-235-sn “Rīgas valstspilsētas pašvaldības nolikums” 37.6.12. apakšpunktu, kā arī ņemot vērā Rīgas valstspilsētas pašvaldības Izglītības, kultūras un sporta departamenta Kultūras pārvaldes 13.07.2026. vēstuli Nr. DIKS-26-1327-nd “Par satiksmi Rīgas pilsētas svētku “2026. gada Rīgas vasara” kultūras pasākumu programmas nodrošināšanā no 01.08.2026. līdz 31.08.2026.” un Rīgas valstspilsētas pašvaldības kultūras iestāžu apvienības 23.07.2026. iesniegumu par publiska pasākuma – Nacionālā teātra izrādes “Dumpīgā Rīga” – norisi Doma laukumā  07.08.2026. plkst. 20.00 un 08.08.2026. plkst. 15.00:

1. Ņemt vērā, ka:

1.1. 07.08.2026. no plkst. 20.00 līdz plkst. 22.00 un 08.08.2026. no plkst. 15.00 līdz plkst. 17.00 tiks organizēts publisks pasākums – Nacionālā teātra izrāde “Dumpīgā Rīga” Doma laukumā;
1.2. no 05.08.2026. plkst. 6.00 līdz 09.08.2026. plkst. 15.00 Doma laukumā tiks atļauta iebraukšana un stāvēšana pasākuma organizatoru tehniskajiem transportlīdzekļiem ar speciālām Rīgas valstspilsētas pašvaldības Izglītības, kultūras un sporta departamenta Kultūras pārvaldes izsniegtām caurlaidēm (paraugs pielikumā);

1.3. 07.08.2026. no plkst. 10.00 līdz plkst. 23.00 un 08.08.2026. no plkst. 13.00 līdz plkst. 17.00 tiks slēgta transportlīdzekļu, tai skaitā velorikšu, elektromobiļu, elektroskrejriteņu, velosipēda “Beer Bike”, zirgu pajūgu un citu mikromobilitātes rīku (izņemot operatīvo transportu, organizatoru tehnisko transportu un pasākuma dalībnieku transportlīdzekļus ar speciālām Rīgas valstspilsētas pašvaldības Izglītības, kultūras un sporta departamenta Kultūras pārvaldes izsniegtām caurlaidēm (paraugs pielikumā)) satiksme Doma laukumā.

2. Par pasākuma norisi atbild Rīgas valstspilsētas pašvaldības kultūras iestāžu apvienības direktore Kitija Riekstiņa (tālrunis 29298560; e-pasts: apvieniba@riga.lv).

3. Rīgas valstspilsētas pašvaldības policijai uzraudzīt sabiedrisko kārtību pasākuma norises vietā norādītajā laikā.

4. Ņemt vērā, ka Rīgas valstspilsētas pašvaldības policija:

4.1. kontrolēs satiksmes noteikumu ievērošanu 1. punktā minētajā vietā norādītajā laikā;

4.2. nodrošinās ceļu satiksmes drošību un sabiedrisko kārtību pasākuma norises vietā norādītajā laikā.

5. Pasākuma organizatorei – Rīgas valstspilsētas pašvaldības kultūras iestāžu apvienībai nodrošināt:

5.1.  operatīvā transporta satiksmi;

5.2.  sabiedrisko kārtību pasākuma norises vietā norādītajā laikā;

5.3.  1. punktā minētās teritorijas sakopšanu trīs stundu laikā pēc pasākuma beigām.

6. Rīgas valstspilsētas pašvaldības Centrālās administrācijas Komunikācijas pārvaldei:

6.1. nodrošināt informācijas par izmaiņām transportlīdzekļu satiksmē pasākuma laikā publiskošanu Rīgas valstspilsētas pašvaldības komunikācijas kanālu resursos;

6.2. publicēt rīkojumu Rīgas valstspilsētas pašvaldības oficiālajā tīmekļvietnē www.riga.lv.

